פנטזיה מינית

איור של האמן הצרפתי [[אדואר-אנרי אבריל בו נראה אדם מאונן בעודו מדמיין פנטזיה מינית]]
פנטזיה מינית או פנטזיה ארוטית היא דימוי מנטלי או דפוס מחשבה המעורר את מיניותו של האדם ויכולים ליצור או להגביר עוררות מינית. פנטזיה מינית יכולה להיווצר על ידי הדמיון או הזיכרון של האדם, והיא עשויה להיגרם באופן עצמאי או כתוצאה מגירויים חיצוניים, כגון ספרות ארוטית, פורנוגרפיה ארוטית, אובייקטים פיזיים, או משיכה מינית לאדם אחר. כל דבר שעשוי לגרום לעוררות מינית עשוי גם לגרום לפנטזיה מינית, ומקרים בהם אדם חווה עוררות מינית עשוויים לתרום להיווצרות של פנטזיות מסוימות עבור אנשים מסוימים.

פנטזיות מיניות קיימות במרבית החברות ברחבי העולם. עם זאת, פנטזיות מסוימות עשויות להיות פחות נפוצות באזורים מסוימים של העולם בשל אילוצים תרבותיים, חברתיים, מוסריים ודתיים. במקרים מסוימים, אפילו דיון על פנטזיות מיניות מסוימות עלול להיות תחום עליו יש איסור חברתי. עבור אנשים רבים נוח יותר להגשים פנטזיות מיניות בחייהם באמצעות משחק תפקידים מיני. עבור אחרים, צפייה בסרט או קריאה של טקסט העוסק בפנטזיה, ואשר בדרך כלל בעל אופי פורנוגרפי, יהיה מספקים. פנטזיה מינית יכולה להיות חוויה חיובית או שלילית, או אפילו גם וגם. פנטזיה מינית יכולה להיווצר בתגובה לחוויה שאדם חווה בעבר, אשר עשויה אף להשפיע על ההתנהגות המינית העתידית של אותו האדם. לעיתים רבות אנשים עשויים להעדיף שלא לרצות להגשים פנטזיות מיניות בחיים האמיתיים, ועל כן הפנטזיות המיניות שלהם עשויות להיות מוקצנות מעט מעבר למה שמקובל או מעשי לבצע.

== מתודולוגיה ==
פנטזיות מיניות הן סמויות ונסתרות מעיניי המתבונן מהצד, מה שמקשה על ביצוע מדידה דרך גורם חיצוני. על כן, דרך המדידה המקובלת נעשית בצורת דיווח עצמי<ref name=":0"></ref>. ישנן מספר דרכים מרכזיות למדידת פנטזיות מיניות בשיטת הדיווח העצמי. הדרך הראשונה היא שימוש ברשימה מוכנה בה הנבדקים מקבלים רשימה של פנטזיות מיניות וממלאים באופן אנונימי את הפנטזיות שחוו מתוכה. כמו כן, ניתן לבקש מהנבדקים למלא את ההקשר בו הפנטזיה המינית הופיעה (לדוגמה, האם הופיעה בזמן אוננות או בזמן מגע מיני עם פרטנר) ובאיזו תדירות היא מופיעה. הדרך השנייה היא שימוש בשאלונים פתוחים בהם הנבדקים מתבקשים לתאר באופן נרטיבי את הפנטזיות המיניות שלהם. לאחר שממלאים את השאלונים בצורה אנונימית, סיפורי הנבדקים מנותחים ומסווגים לקטגוריות שונות. דרך נוספת היא תיעוד מסודר של הפנטזיות המיניות שנבדקים חווים בתקופת זמן מוגדרת. התיעוד יכול להיעשות באמצעות רשימה מוכנה או בעזרת שאלון פתוח.

בנוסף לבעיות הידועות של שיטת הדיווח העצמי, לשיטות המוזכרות לעיל ישנם חסרונות נוספים<ref name=":0" />. שיטת הסימון מתוך הרשימה וכן שיטת השימוש בשאלונים פתוחים, מבוססות שתיהן על הזכרות רטרוספקטיבית אשר עלולה להיות לא מדויקת ולא אמינה. בנוסף, שימוש ברשימה מוכנה עלול להחסיר פריטים רלוונטיים ולא להיות מקיף מספיק. כתוצאה מכך, רשימות אלו עלולות להיות מוטות כלפי תכנים או תחומים ספציפיים. כמו כן, המחקרים המשתמשים ברשימות מוכנות מראש נוטים להיות לא עקביים עקב השימוש ברשימות שונות האחד מהשני. מכאן, נוצר קושי ליצור השוואה בין המחקרים הקיימים. מחקרים המשתמשים בשאלונים פתוחים עלולים גם הם לגרום להשמטה של פנטזיות מיניות ולהטיה. ההטיה עלולה לנבוע עקב הבקשה למלא מספר מצומצם של פנטזיות מיניות, עקב אי-מילוי הפנטזיות הפחות תדירות, בשל החשש מהסטיגמה החברתית שעשויה לנבוע מכתיבת מספר רב של פנטזיות מיניות או מהתכנים של פנטזיות אלו. מחקרים המשתמשים בניטור מתמשך של הפנטזיות המיניות אמורים להיות אמינים יותר. עם זאת, מחקרים אלו נוטים להיות לא מייצגים. ניטור עצמי מתמשך דורש תיעוד לאורך זמן רב על מנת שיהיה אמין ומקיף. אך תיעוד זה אינו מעשי, ועל כן שיטה זו עלולה להיות לא מייצגת.

בעיות נוספות שעולות במחקרים הבודקים את מיניות האדם, ביניהן מחקרים על פנטזיות מיניות, הן שרוב המחקר נעשה בחברה המערבית, דבר המקשה על ביצוע הכללה<ref name=":0" />. כמו כן, ישנן בעיות נוספות בייצוג האוכלוסייה. נבדקים במחקרים אלו לרוב אינם נבחרים באופן אקראי או באופן המייצג את האוכלוסייה (לדוגמה, המחקרים הנעשים על סטודנטים). כמו כן, מחקרים רבים בתחומים אלו מבוססי אוכלוסיות מתנדבים אשר נרשמים ביודעין למחקרים העוסקים במיניות האדם. מחקרים המבוססים על מתנדבים עלולים להיות מוטים בשל המאפיינים האישיותיים השונים של מתנדבים אלו. אוכלוסיית המתנדבים למחקרים על מיניות האדם נוטים להיות בעלי ניסיון מיני עשיר יותר<ref name=":1"></ref><ref name=":2"></ref>, הם נוטים להתעניין במגוון רחב יותר של התנסויות מיניות, הם מיניים יותר<ref name=":2" />, בעלי גישה חיובית יותר כלפי מין וחווים פחות אשמה מינית<ref name=":1" />. בשל מאפיינים אלו, מחקרים המבוססים על מדגם מתנדבים עלולים להיות מוטים כלפי השקפות חיוביות וליברליות יותר כלפי מין.

רוב המחקר מתחלק לשלושה נושאים מרכזיים: תדירות ושכיחות, תוכן, ותפקידים בהתנהגות מינית פלילית<ref name=":0" />.

== התוכן והשימושים של פנטזיות מיניות ==
התוכן והמטרה של הפנטזיה המינית משתנים מאוד בין יחידים וכפופים לרצונות אישיים. הפנטזיות המיניות יכולות להיות רגילות לחלוטין או יוצאות דופן במיוחד, ואדם בעל הפנטזיה עשוי שלא לרצות להגשים את הפנטזיה אף פעם, או להיות בעל רצון עז לנסות ולהגשים את הפנטזיה. אנשים משתמשים לעיתים רבות בפנטזיות המיניות שלהם על מנת לתכנן מפגשים מיניים עתידיים<ref></ref>. פנטזיות מיניות יכולות להתרחש אצל כל אדם ובכל שעה במהלך היממה. הפנטזיות מסייעות לאנשים לעיתים רבות דרך מילוט מהאיפוק המיני המאפיין אותן בחייהם האמיתיים ומאפשרות לאנשים לדמיין את עצמם בתפקידים שלא אופייניים להם בדרך כלל, כמו להיות בעמדת כוח, להיות תמים או לחוש אשמה. לפנטזיות המיניות השפעה עצומה על ההתנהגות מינית ובמקרים מסוימים יכולות אף להיות הגורם העיקרי לאורגזמה<ref></ref>. אמנם ישנם מספר נושאים נפוצים בפנטזיות מיניות, באופן תאורטי כל אובייקט או פעילות ניתן להפוך לארוטיים<ref></ref>.

שימוש בפנטזיות מינית נפוצה במהלך אוננות<ref></ref>, אם כי לרוב הדבר נכון יותר לגברים מאשר לנשים.

במהלך פעילות מינית אנשים מסוימים עשויים להשתמש בפנטזיות מיניות מסוימות על מנת למקד את תשומת הלב במקום הנכון על מנת לשפר את ביצועיהם או להסיח את דעתם מאספקט מסוים של יחסי המין<ref></ref>, למשל אדם המקבל מין אוראלי ומשתמש בדמיון והפנטזיה המינית על מנת להסיח מעט את דעתו כדי להאריך את משך ההנאה<ref></ref>.

זוגות רבים בוחרים לחלוק את הפנטזיות המיניות שלהם על מנת לחוש קירבה ואינטימיות רבה יותר ולפתח אמון בין בני הזוג, או במטרה להפיק הנאה רבה יותר מיחסי המין.

=== פנטזיות מיניות נפוצות ===
שכיחותן של הפנטזיות המיניות משתנה בהתאם למין, גיל, נטייה המינית והחברה בה חי האדם. בשל ההסתמכות על זיכרון רטרוספקטיבי, הטיית דיווח והטאבו שקיים בחברות שונות, הקושי בהשוואה בין המחקרים השונים (כתוצאה מההבדלים המתודולוגיים ביניהם) והקושי להכלילם על כלל האוכלוסיות, ישנו קושי אינהרנטי במדידת תדירות הסוגים השונים של הפנטזיות המיניות בחברות השונות<ref name=":0" />.

עם זאת, ניתן למנות מספר פנטזיות מיניות כנפוצות ביותר בקרב גברים ונשים<ref name=":0" />: פנטזיה המשחזרת מחדש חוויה מינית מרגשת שהתרחשה<ref name=":25" /><ref name=":26"></ref><ref name=":27" />, פנטזיה על קיום יחסי מין עם בן/בת הזוג הנוכחי/ת<ref name=":5" /><ref name=":28" />, ופנטזיה על קיום יחסי מין עם בן/בת זוג אחר/ת<ref name=":15" /><ref name=":26" /><ref name=":27" /><ref name=":28" /><ref name=":25" />. אין הבדלים עקביים בפופולריות של שלושת סוגי פנטזיות אלו<ref name=":0" />. פנטזיות נפוצות נוספות הן מין אוראלי<ref name=":0" /><ref name=":26" /><ref name=":27" /><ref name=":28" />,מין במיקום רומנטי<ref name=":0" /> או מיקומים אחרים שאינם חדר השינה<ref name=":28" />, פנטזיות הכוללות אינדיקציה לכוח מיני רב עד שלא ניתן לעמוד בפניך<ref name=":0" />, פנטזיות הכוללות מין כפוי<ref name=":0" /><ref name=":25" /><ref name=":15" />, פרנטרים מרובים מהמין השני באותו הזמן<ref name=":15" /><ref name=":28" /> וסצנה מסרט אירוטי<ref name=":26" /><ref name=":27" />.

ישנן מספר דרכים לקטלג את תוכני הפנטזיות המיניות לנושאים. אחת הדרכים להפרדה בין הפנטזיות, כך שלא תיכללנה אחת בתוך השנייה, היא בעזרת חלוקתן לפנטזיות אשר הן זיכרון של מפגשים מיניים שהתרחשו בעבר לעומת מפגשים מיניים מומצאים<ref name=":0" />. עם זאת, חלוקה זו אינה מפורטת, ולכן לא מוסיפה מספיק תוכן לניתוחים המחקריים. דרך נוספת לחלוקה לקטגוריות היא בעזרת 'ניתוח גורמים' החושף כי רוב הפנטזיות המיניות מתקבצות למספר קטגוריות תוכן הנפרדות זו מזו<ref name=":0" />. ישנן ארבע קטגוריות תוכן אשר נמצאו כנפוצות ביותר הן עבור נשים והן עבור גברים. הקטגוריה הנפוצה ביותר היא דימויים הטרוסקסואליים אינטימיים אשר כוללים דמויות שהאדם המציא בראשו או דמויות אמיתיות מהעבר או מההווה. בתרחיש המדומיין, הדמות המדומיינת, בין אם היא אמיתית או ממוצאת, מהווה מאהב שהאדם כבר הכיר. קטגוריה נוספת היא דימויים המרמזים על כוח מיני רב עד שלא ניתן לעמוד בפניו. דימויים אלו כוללים בין היתר סצנות פיתוי, אקטים של משתתפים מרובים ועוד. הקטגוריה השלישית היא של תכנים הכוללים דימויים מיניים "אסורים". דימויים אלו כוללים בתוכם מקומות שונים בהם מתרחש האקט המיני, תנוחות ופרקטיקות מיניות שונות, פרטנרים "מפוקפקים" ועוד. הקטגוריה האחרונה מערבת תכנים הכוללים מין כפוי, הכולל כניעה או שליטה. פנטזיות אלו יכולות לכלול כוח פיזי או דימויים סדו-מזוכיסטיים.

הפנטזיות המיניות מדומיינות במצבים שונים: בזמן אוננות, במהלך אקט מיני עם פרטנר נוסף ובמהלך פעולה שאינה מינית וכמעט אין הבדלים בתכני הפנטזיה בין המצבים השונים<ref name=":5" />. עם זאת קיימים הבדלים מינוריים ביניהם. בעת חלימה בהקיץ, כלומר כאשר האדם לא מבצע פעולה מינית, הפנטזיה המינית נוטה לרוב לכלול קיום יחסי מין עם הפרטנר הנוכחי<ref name=":0" />. מנגד, בעת קיום יחסי מין, הפנטזיה המינית נוטה לרוב לכלול יחסי מין עם פרטנר חדש.

== תיאוריות על מקורות העדפות הפנטזיה המינית ==

לא קל להסביר מדוע דימוי מסוים מלהיב מינית יותר לאדם אחד מאשר לאחר<ref name=":0" />. לכן, ישנן מסגרות תאורטיות שונות המנסות להסביר כיצד נוצרות ומשתמרות פנטזיות מיניות. ככל הנראה תהליך היווצרותן והשתמרותן של פנטזיות מיניות משלב מוכנות ביולוגית<ref></ref> ותהליכי סוציאליזציה<ref name=":3"></ref>. המוכנות הביולוגית ותהליכי הסוציאליזציה יחדיו מעצבים ומשפיעים על היווצרותן, תוכנן והשתמרותן של הפנטזיות המיניות והן מנחות יחדיו אנשים לראות ייצוגים מסוימים כמיניים ואחרים כלא מיניים<ref name=":0" />.

סוציאליזציה מתייחסת לתהליכים בהם האדם לומד ומסגל לאישיותו את האמונות והערכים, הנורמות וקודי ההתנהגות של התרבות אליה הוא משתייך<ref></ref>. כחלק מתהליך הסוציאליזציה, מתקיים גם תהליך של סוציאליזציה מינית<ref name=":4"></ref>. תהליך הסוציאליזציה המינית מתרחש באמצעות שילוב של שלוש מקורות השפעה: תוך-אישי, בין-אישי וחברתי-תרבותי<ref></ref>. תהליך הסוציאליזציה המינית, וההשקפות החברתיות על הפנטזיה המינית ועל מין בכלל, משפיעות על היווצרותן, אופיין ותוכנן של הפנטזיות המיניות ומחזקות אותן<ref name=":4" />.

על פי התיאוריה האבולוציונית, המכונה גם פסיכולוגיה אבולוציונית או התיאוריה הסוציוביולוגית, ישנה מוכנות ביולוגית אשר מאפשרת יצירת התניות המקשרות בין גירויים או ייצוגים מסוימים לבין עוררות מינית<ref name=":5"></ref>. לפי תיאוריה זו, להתניות אלו היה יתרון של ברירה טבעית מפני שהתניה זו עזרה להישרדות ולשימור הגנים באוכלוסייה<ref name=":5" />. בהתאם, מוכנות ביולוגית זו קשורה להיווצרותן ולאופיין של הפנטזיות המיניות<ref></ref>. תיאוריות ישנות, הציעו כי המוכנות הביולוגית קשורה רק לתהליכים של למידה קלאסית ואינסטרומנטלית שבעזרתם כל הגירויים שקושרו בעבר לעוררות מינית ולאורגזמה יכולים להפוך לארוטיים<ref></ref>. עם זאת, תיאוריות אבולוציוניות מתקדמות יותר מציגות כי תהליכים אלו תלויים גם בגורמים ביולוגיים ראשוניים<ref name=":5" />. באופן מולד, ישנם גירויים הנקשרים לעוררות מינית<ref name=":7"></ref>. גירויים אלו הופכים למעוררים יותר מפני שהם מדומיינים במהלך פעילות מינית המובילה לאורגזמה, לדוגמה בזמן אוננות. עם הזמן, הפנטזיה המינית משתנה ורכיבי הפנטזיה המעוררים ביותר נשמרים, והפחות מעוררים מושלכים<ref name=":7" />. בנוסף, חוויות חדשות יכולות להוביל לפנטזיות חדשות או לחזק פנטזיות ישנות, ואלמנטים חדשים יכולים להשתלב בפנטזיות כאשר הן מתגלות כמעוררות. נראה אפוא שפנטזיות מסוימות משתמרות כתוצאה מחיזוקים חוזרים ונשנים דרך תחושות של עוררות מינית ואורגזמה, במהלך אוננות או פעילות מינית<ref></ref>.

בנוסף, נראה כי חוויות מיניות משפיעות על תוכן הפנטזיות המיניות. אנשים עם מגוון רב של חוויות מיניות, יטו לחוות פנטזיות מיניות מגוונות יותר<ref name=":13"></ref><ref name=":14"></ref><ref name=":12"></ref>, בעלות אופי מיני מפורש ועשיר יותר<ref></ref><ref name=":12" /><ref></ref><ref name=":13" />. במילים אחרות, אנשים נוטים לפנטז יותר על נושאים שהם מכירים, וככל שהם חווים חוויות מיניות מגוונות יותר מגוון הפנטזיות המיניות שלהם גדל. לכן, אנשים בעלי חיי מין עשירים ופעילים יותר, חווים מגוון רחב יותר של פנטזיות מיניות. כמו כן, ככל שתדירות האוננות, קיום יחסי המין, תאוות המין ומספר הפרטנרים המיניים עולה, כך תדירות הפנטזיות המיניות עולה<ref name=":5" /><ref name=":27"></ref><ref></ref>. בנוסף, חשיפה לתמונות או לסרטים ארוטיים יכולה לעורר פנטזיות מיניות המכילות את האלמנטים שנצפו בתכנים אלו<ref></ref>.

בנוסף לתיאוריות אלו, לפי תיאורית השערת שינוי הביוץ, העדפות של נשים משתנות לאורך המחזור החודשי כדי לשרת פונקציות ספציפיות. בשלב הפוריות, נשים נוקטות באסטרטגיית זיווג קצרת טווח ומחפשות בני זוג עם גנים טובים (לדוגמה, הן מדווחות על משיכה מינית לגברים דומיננטיים או גבריים יותר מבן זוגם העיקרי)<ref></ref>. בשלבים הלא פוריים של המחזור החודשי, נשים נוקטות באסטרטגיית זיווג ארוכת טווח ומחפשות מחויבות (למשל, מעדיפות גברים פחות גבריים אבל בעלי פוטנציאל השקעה גבוה)<ref></ref><ref></ref>. חוקרים מציעים כי היבטים רבים של המיניות הנשית משתנים בביוץ או בסמוך אליו<ref></ref>. כך למשל האופן שבו מופרשים הורמוני המין במהלך המחזור מווסתים את החשק המיני, העוררות המינית והעדפותיהן של נשים, ומסבירים את השינויים בפנטזיות המיניות שנשים חוות<ref></ref>.

== הבדלים מגדריים בתכני הפנטזיות המיניות ==

קיימות קטגוריות תוכן רבות של פנטזיות מיניות המשותפות לנשים ולגברים<ref name=":0" /><ref name=":10"></ref>. יתר על כן, מחקרים מסוימים מראים כי אין הבדלים מגדריים בתכני הפנטזיות המיניות<ref name=":10" />. עם זאת, רוב הספרות מצביעה על הבדלים בתכנים אלו<ref name=":0" />. ככל הנראה, הבדלים אלו נובעים מתוך מניעים שאינם מיניים הקשורים לתפקידים המגדריים הנלמדים אצל נשים וגברים, וכי הפנטזיות המיניות מתעצבות באופן התואם את הסטראוטיפ החברתי והתסריט המיני<ref name=":19"></ref>. הוצע כי מכיוון שפנטזיות מיניות הן פרטיות ואינן תלויות בהשתתפות בן/בת הזוג, הן חושפות את ההבדלים המגדריים במיניות<ref name=":8" />. בפנטזיה אפשר לדמיין כל דבר שאוהבים, ללא תלות בממד המציאות, מבלי לחוות מבוכה, דחייה ומגבלות חברתיות וחוקיות. לכן, הפנטזיות המיניות עשויות לספק תובנה ייחודית לתסריטים השונים העשויים להיות בבסיס ההתנהגות המינית בקרב גברים ונשים<ref name=":11" />.

ההבדלים המגדריים בתכני הפנטזיה המינית מתבטאים במספר תחומים. ראשית, סוג התפקיד בפעילות המינית שלוקח עליו האדם במהלך הפנטזיה, עשוי להיות אקטיבי או פאסיבי יותר<ref name=":0" />. בפנטזיות המיניות, גברים נוטים לדמיין עצמם כיותר פעילים, מספקים ופועלים עבור האובייקט המדומיין. לעומת זאת, נשים נוטות לדמיין עצמן כיותר פאסיביות וכמושא "המקבל" בפעילות המינית<ref></ref><ref name=":5" /><ref></ref>.

שנית, קיימים הבדלים באופן בו מוצגים הדימויים המיניים. פנטזיות מיניות בקרב גברים הן מפורשות יותר, ומכילות יותר דימויים ויזואליים של אקטים מיניים ודימויים של חלקי גוף מפורשים בדגש על אברי מין<ref name=":8"></ref><ref name=":20"></ref><ref></ref>. בקרב נשים, הפנטזיות המיניות עוסקות יותר בתמות רומנטיות של מחויבות וחיבה<ref></ref>. הן מכילות יותר דימויים של משיכה<ref></ref>, רגשות וקו עלילתי, ומודגש בהן המגע<ref name=":8" />, התגובות הרגשיות של הפרטנר והמצב הרגשי הכללי (למשל מצב הרוח והאווירה בסיטואציה). כמו כן, ישנה התמקדות במאפיינים האישיים והרגשיים של הפרטנר המדומיין<ref name=":8" />.

הבדלים מגדריים מתקיימים גם בשכיחות הפנטזיות המיניות העוסקות בפרטנרים מרובים. אף על פי שפנטזיות מיניות על פרטנרים מרובים מהמגדר השני יכולות להיות מעוררות עבור נשים וגברים כאחד, פנטזיה זו נפוצה יותר בקרב גברים<ref></ref><ref name=":28"></ref> ומתיישבת עם הסטראוטיפ הגברי<ref name=":0" />.

יתר על כן, קיימים הבדלים מגדריים בשכיחות הפנטזיות המיניות המערבות ממד כניעה אל מול ממד שליטה. פנטזיית כניעה היא פנטזיה בה האדם מדמיין את עצמו כנשלט<ref name=":23"></ref>, כנוע מינית או שהמין נכפה עליו<ref name=":15"></ref>. שם נוסף לסוג זה של פנטזיה הוא פנטזיית אונס<ref name=":0" />. אף על פי שפנטזיה זו קיימת גם אצל גברים<ref name=":17"></ref>, ואף שכיחה עבורם<ref name=":23" />, נשים נוטות לחוות אותה יותר<ref name=":23" /><ref name=":15" /><ref name=":16"></ref> והיא נפוצה מאוד בקרבן<ref name=":25"></ref><ref name=":14" />. פנטזיות שליטה, בהן האדם מדמיין עצמו כופה על אדם אחר פעולה מינית, נפוצה יותר אצל גברים מאשר אצל נשים<ref name=":15" /><ref name=":16" />. למרות ההבדלים המגדריים בשכיחותן של פנטזיות כניעה ושליטה, פנטזיות אלו נמצאו קשורות זו לזו, דבר המרמז כי תמות אלה אינן מופרדות או הפוכות<ref name=":23" />. אחת ההשערות היא ששתי התמות משרתות באופן בלתי ישיר את אותה המטרה שהיא חיזוק הכוח המיני של האדם והאטרקטיביות שלו<ref name=":0" />.

למרות שמה של הפנטזיה, נשים אשר מדמיינות פנטזיית אונס ונהנות ממנה אינן מעוניינות להיאנס ואינן מחזיקות משאלת אונס<ref></ref> ואף יגיבו באופן שלילי יותר לסצנות אונס אמיתיות מאשר לסצנות כפייה ארוטיות<ref name=":24"></ref>. ההנאה שנשים מקבלות מפנטזיות אלו מזינה סטיגמות ומיתוסים שגויים שבהם נשים רוצות להיאנס או נהנות מכך<ref name=":0" />. היכולת להנות מפנטזיית כניעה נובעת מתוך ממד השליטה אשר מבדיל באופן מהותי בין פנטזיית כניעה לבין אונס אמיתי<ref name=":24" />. האדם המחזיק בפנטזיית הכניעה שולט בעולמו הפנימי ובמשמעויות של הפנטזיה אותה הוא חווה<ref name=":24" />, ופנטזיות אלו יכולות לספק תחושת שליטה על האירוע המפחיד<ref name=":22"></ref>. בפנטזיות אלו, הנשים שולטות בבחירת הפרטנר, בכמות הכוח המשומש, בכמות הזמן שהאקט לוקח, ברמת הגירוי שלהן ובתוצאות האקט.

=== תיאוריות המסבירות את ההבדלים המגדריים בתכני הפנטזיות המיניות ===

ישנן תיאוריות שונות המסבירות את ההבדלים המגדרים בתכני הפנטזיות המיניות. תהליכי סוציאליזציה מינית משפיעים על היווצרותם של הבדלים מגדריים אלו<ref name=":4" />. ההשקפות החברתיות על הפנטזיה המינית ועל מין בכלל, הנוצרות מתהליכי החיברות, משפיעות על היווצרותן, אופיין ותוכנן של הפנטזיות המיניות. על כן, באופן זה גם מתחזקים ונשמרים ההבדלים המגדריים בתכני הפנטזיות.

אחת ההשערות היא כי גורמים סוציו-תרבותיים משפיעים יותר על המיניות הנשית מאשר על זו הגברית. כלומר, ההשקפות והציפיות התרבותיות בנוגע לאופן בו נשים צריכות לחשוב ולהתנהג, מעצבות ומשנות יותר את המיניות הנשית<ref name=":4" />.

תהליך הסוציאליזציה המינית מאורגן באמצעות יצירת תסריטים מיניים<ref name=":6"></ref>. התסריט המיני הוא מבנה של סכמות קוגניטיביות ספציפיות ומותאמות אישית, המגדירות את המציאות המינית ומנחות את קבלת ההחלטות בפן המיני<ref name=":6" />. לפי תאוריית התסריט המיני, ההבדלים המגדריים בתכני הפנטזיות נובעים מלמידה והפנמה של התפקידים המגדריים<ref name=":3" />. למידת 'התסריט' (התפקיד המגדרי) נעשית דרך חשיפה קבועה של הפרט לתרבות (לנורמות ולערכים המקובלים) ובאמצעות אינטראקציות חברתיות שונות עם סביבתו (לדוגמה, משפחה, חברים)<ref name=":11"></ref>. בעקבות ההפנמה של התסריט המיני מתעצב האופן בו האדם נותן פירושים ומשמעויות למצבים פנימיים (רגשות, תחושות) ולחוויות מיניות. בהתאם לתסריט המיני מתעצב הרצף המקובל של הפעילות המינית, הדרך בה ניתן לפענח מצבים חדשים ומוצבים גבולות לתכנים שיעוררו תגובות מיניות<ref name=":3" />. למעשה, התסריט המיני 'מספק' קווים מנחים להתנהגויות מיניות מקובלות (הולמות ומוסריות) ולא מקובלות (לא הולמות ולא מוסריות), ככאלה הנמצאות בהלימה או בניגוד לנורמות החברתיות והתרבותיות<ref name=":11" />. באופן זה, התסריט המיני מעצב את הפנטזיות המיניות ומסביר את השוני בין תוכני הפנטזיות המיניות של המינים<ref name=":3" />.

תיאוריה נוספת המסבירה את ההבדלים המגדריים בתכני הפנטזיות, היא התיאוריה האבולוציונית. לפי תיאוריה זו, ההבדלים המגדריים בתדירותן ובתוכנן של הפנטזיות המיניות, נובעים מההבדלים בלחצים האבולוציוניים השונים שעיצבו גברים ונשים לאורך ההיסטוריה<ref name=":8" />. לפי תיאוריה זו, מהגברים נדרשה השקעה הורית נמוכה יותר על מנת להעביר את הגנים שלהם ולכן עבורם קיים יתרון בקיום יחסי מין עם מספר רב של נשים פוריות<ref></ref>. מנגד, לנשים אין יתרון אבולוציוני בקיום יחסי מין עם מספר רב של גברים, ועבורן היתרון בהעברת הגנים נמצא בהשקעה הורית רבה. אם כן, תאוריה זו יכולה להסביר מדוע גברים נוהגים לפנטז על מין קבוצתי<ref name=":5" /><ref name=":0" /> ועל מספר פרטנריות בפנטזיה מינית אחת<ref name=":8" /> בעוד שנשים נוהגות לפנטז על מכרים<ref name=":14" /> ועל מערכות יחסים, מחויבות ומונוגמיה<ref name=":0" />.

==== הסברים לשכיחות הגבוהה של פנטזיות כניעה בקרב נשים ====

קיימים הסברים רבים לשכיחות הגבוהה יותר של פנטזיות כניעה בקרב נשים. ההסבר הראשון הוא שפנטזיות כניעה מתקפות את הכוח המיני והנחשקות של האישה<ref name=":0" />. לפי תיאוריה זו, כוחן המיני של הנשים בפנטזיות הכניעה הוא כל כך חזק עד שלא ניתן לעמוד בפניו וגברים לא יכולים להתנגד ולעמוד בפני הפיתוי ולכן "חייבים" לכפות את עצמם על האישה. בפנטזיה זו, הכניעה נעשית למען עינוגה של האישה ועל כן היא נהנית מכניעה זו, ומתקפת את נחשקותה דרכה.

ההסבר השני הוא שפנטזיות הכניעה נובעות מתוך תהליך הסוציאליזציה בו נשים לומדות כי תפקידן בחברה הוא להיות כנועות<ref name=":9"></ref>. חלק מהנורמות המגדריות המסורתיות מגדירות כי נשים צריכות להיות פאסיביות, חמות ולשמש כמטפלות עבור אחרים, בעוד שהגבריות היא עצמאית, חזקה ולא תלויה באיש<ref></ref>. תפקידים מגדריים אלה מוטמעים בתהליך הסוציאליזציה ומלמדים גברים כי עליהם להיות דומיננטיים, אסרטיביים ובשליטה, בעוד שנשים לומדות כי עליהן לשתף פעולה, להיות פאסיביות ולהעניק תשומת לב לצורכי האחר<ref name=":9" />. לכן, נטייתן של נשים לחוות יותר פנטזיות כניעה יכולה להיות הרחבה של התפקיד החברתי שלהן בחברה<ref name=":9" />. תהליך הסוציאליזציה מארגן את מיניות האדם בעזרת התסריט המיני<ref name=":19" /> לפיו גברים הם "הרודפים" והנשים הן "הנרדפות"<ref name=":21"></ref>. יחסים אלה של "רודף-נרדף" שמים את האישה כפאסיבית, הן במערכת היחסים והן בפעילות המינית ההטרוסקסואלית, ואת הגבר כאקטיבי, הגוף שיוזם את המגע המיני ועל הנשים לקבל את יוזמתם או להתנגד לה<ref name=":21" />. התסריט המיני מצוי באדם באופן סמוי ולכן האדם מתנהג ומונע לפיו באופן בלתי מודע<ref></ref>. הליך סוציאליזציה מחזק את הכניעה הנשית באמצעות המדיה למשל דרך חשיפה מוקדמת לפורנוגרפיה מחוזק הרעיון כי אגרסיביות מינית גברית היא נחשקת. חשיפה מוקדמת לפורנוגרפיה קשורה להופעת פנטזיות כניעה בקרב נשים בשלב מאוחר יותר בחייהן<ref></ref>. על כן, תיאוריה זו מניחה כי פנטזיות כניעה בקרב נשים משקפות את יחסי הכוחות בין המינים, את מעמדן של הנשים בחברה ואת תהליך הסוציאליזציה שהן עוברות<ref></ref>.

הסבר נוסף הוא שנשים גדלות לתוך תרבות שמלמדת אותן שעליהן להתנגד למין<ref name=":18"></ref><ref name=":14" /> מכיוון שזו פעולה נצלנית ו"מלוכלכת" שיש להימנע מלבצע אותה. הן לומדות כי מין הוא סחורה שאינה מתחדשת ושאם הן "יעניקו סקס" בצורה חופשית, ערכו ירד<ref name=":9" />. השיח הסובב סביב מונחים כגון "שמרי על עצמך" או "לתת מין", לא מאפשר לנשים להחזיק בחשקים משלהן ו"לרצות סקס בשביל לרצות סקס". עקב כך, העיסוק במין הופך ללא מקובל מוסרית<ref name=":14" /> ו"אי נתינת המין" אף מעלה את ערכן<ref name=":9" />. מנגד, נשים לומדות שערכן מוערך על ידי המידה בה הן נתפסות כנחשקות ו"סקסיות"<ref name=":9" />. לכן, אחת הדרכים שאישה יכולה להסתיר את חשקיה "הלא מוסריים" (רצונה לעסוק במין), היא דרך פנטזיות בהן היא לא מחפשת מין בצורה פעילה<ref name=":9" />. בפנטזיית הכניעה האישה זכאית למין אך במקביל אינה צריכה לקחת חלק פעיל בהנאה המינית ממנה עקב היותה אובייקט תשוקה של אדם אחר. בנוסף, עקב תפיסה זו נשים נמנעו מלחקור ולהבין מהם החשקים שלהן אך למדו כיצד לדכא אותם ולכן הגיוני כי הן יעדיפו להיות מושא סביל של תשוקה בפנטזיות שלהן<ref name=":9" />. כמו כן, בפנטזיית הכניעה, עקב הנחשקות הרבה של האישה המין נלקח בכוח, דבר המסיר ממנה את ה"אחריות" "שנתנה מין" לאדם אחר<ref name=":9" />. באופן זה, נשים מספקות את צרכיהן המיניים מבלי להפעיל את הסוכנות שלהן<ref name=":9" />, והאשמה על החזקת החשקים המיניים וקיום יחסי המין יורדת מהן<ref name=":14" />. כלומר, בפנטזיית כפייה, האחריות על השתתפות בפעולה המינית מוסרת מן האישה מכיוון שהיא מאולצת בכפייה לקיימה<ref name=":18" />. עצם הסרת האחריות מאפשרת ליהנות יותר מהמין ומהפנטזיה.

הסבר נוסף לשכיחות זו קשור לשכיחות ההתעללות המינית בקרב נשים<ref></ref>. נשים שעברו התעללות מינית נמצאו כבעלות נטייה גבוהה יותר לחוות פנטזיות מיניות בהן הן נכפות לקיים יחסי מין<ref name=":17" />. ההסבר שהוצע לכך הוא שהפגיעה המינית מובילה ליצירת קשר מותנה בין כוחניות ואגרסיביות לגירוי מיני. התעללות שכללה מרכיב מיני ואגרסיבי, עשויה לייצר קישור בין השניים ועקב כך לכלול תמות של אלימות או כפייה בתכני הפנטזיה המינית. קשר מותנה זה אינו נובע מתוך רצון פנימי לחיפוש אחר מין אלים, אלא נוצר באופן מתודי בשל האסוציאציה הנלמדת המתבטאת בפנטזיה המינית. כמו כן, נראה כי קשר זה הוא חזק יותר כאשר ההתעללות המינית מתרחשת בגיל צעיר. עם זאת, לא ברור אם פנטזיות הכפייה בקרב נשים שעברו התעללות מינית משרתות את אותה המטרה כמו בקרב נשים ללא היסטוריה זו. עבור נשים עם היסטוריה של התעללות מינית, פנטזיות הכניעה עלולות להוות ייצוגים של חוויות חוזרות של האירועים הכואבים מעברן<ref name=":22" />. לכן, עולה השאלה האם פנטזיות הכפייה מהוות עבור נשים אלה גורם נעים ומגרה או זיכרון פולשני, לא רצוני המשחזר את החוויה הטראומטית.

==== הסברים לשכיחות הגבוה של פנטזיות שליטה בקרב גברים ====

קיימים הסברים שונים לשכיחות הגבוהה יותר של פנטזיות שליטה בקרב גברים. ההסבר הראשון הוא שבתרבות המערבית בה נפוצים תיאורים של שליטה גברית וכניעה נשית, פנטזיות השליטה תואמות את התפקיד המגדרי הגברי<ref name=":0" />. המסרים התרבותיים שמחוזקים על ידי המדיה מקבעים הלך חשיבה לפיו כאשר הגבר יוזם אינטראקציה מינית באופן פיזי וכוחני, האישה עשויה להיענות לו בחיוב. דוגמה נפוצה לכך מוצגת בסרטים שמראים דמות גברית מנשקת אישה אף על פי שהביעה לכך התנגדות, אך לאחר מכן היא נכנעת לפעולותיו באופן נלהב וממשיכה לפעילות מינית עימו.

הסבר נוסף הוא שפנטזיות שליטה ודומיננטיות הן דרך לחיזוק ותיקוף הכוח המיני של האדם והנחשקות שלו<ref name=":0" />. דבר זה מתבטא בכך שבפנטזיות אלו, בדרך כלל האישה לא יכולה לעמוד בפיתוי בפני הגבר בשל כוחו המיני הרב, והיא מרוגשת ונמשכת אליו מינית, למרות התנגדותה הראשונית.

הסבר אחר יוצא מתוך השוואה עם מינים של חיות אחרות, בהם לא רק שזכרים נלחמים ביניהם לא רק על מנת להשיג את הנקבה, אלא שהם גם רודפים אחריה ומשתמשים בכוחם להכניעה לפני זיווג. תיאוריות סוציו-ביולוגיות מציעות כי לבני אדם יש היסטוריה ביולוגית דומה ושהיסטוריה זו אחראית לעוררות המינית הנגרמת מרעיון שליטה זה<ref></ref>.

== השקפות חברתיות על פנטזיות מיניות ==
ההשקפות החברתיות על פנטזיות מיניות (ועל מין בכלל) משתנות ממקום למקום ברחבי העולם. משום שיש טאבו על פנטזיות מיניות מסוימות במקומות רבים בעולם, באותם המקומות חל לרוב גם איסור לדבר באופן פתוח על אותן הפנטזיות - או אפילו להכיר בכך שלאדם יש את אותן הפנטזיות, ובמקרים הללו אנשים נאלצים לשמור זאת בסוד. באזורים היותר ליברליים בעולם אדם עשוי לבחור לחלוק את הפנטזיות המיניות שלהם עם חברים קרובים, בני זוג או לעיתים אפילו עם קבוצה של אנשים עימם האדם מרגיש נוח.

מבחינה היסטורית, הקבלה והמחר של פנטזיות מיניות בתרבות המערבית הם חדשים יחסית. בעבר פנטזיות מיניות נתפסו ל"דבר רע" או כ"חטא", ולעיתים אף נחשבו כמחשבות טורדניות שנשתלו במוחם של אנשים על ידי "סוכני השטן"<ref></ref>. אפילו בשלב בו פסיכולוגים היו מוכנים לקבל את העובדה שלאנשים יש פנטזיות מיניות ולהתחיל ללמוד יותר על הפנטזיות המיניות, הם הראו הבנה מועטה ובמקרים מסוימים אף הרחיקו לכת כאשר אבחנו פנטזיות מיניות אצל נשים כסימן להיסטריה נשית<ref></ref>. לפני תחילת המאה העשרים, מומחים רבים סברו כי קיומן של פנטזיות מיניות (במיוחד אצל נשים) הם דבר לא תקין. בשנת 1962 הציעו שאנשים אשר חוו פנטזיות מיניות היו מקופחים, מתוסכלים מינית או שהם לא חוו גירוי מיני וסיפוק מיני בחייהם. במהלך המחצית השנייה של המאה ה-20 הפנטזיות המיניות הפכו מקובלות יותר בתרבות המערב, במיוחד עם פרסומם של ספרים בולטים כמו דוחות קינסי של אלפרד קינסי, והספר "My Secret Garden" מאת ננסי פריידיי<ref></ref>. בתרבות המערבית פנטזיות מיניות נחשבות לרוב לדבר טבעי וחיובי במיניותם של אנשים, ולעיתים קרובות אפילו נעשה שימוש בפנטזיות מיניות לשיפור פרקטיקות מיניות, הן במסגרות רגילה והן במסגרת טיפולית.

בברית החדשה נאסר במפורש לדמיין פנטזיות מיניות עם אנשים אשר אינם בני/בנות הזוג (Matthew 5:28 ). עם זאת, הפרשנות של אותו הפרק והפסוק נתונה לוויכוח. לפי פרשנות אחרת המילה "תאווה" מתארת חשק במשהו ששייך למישהו אחר. בתקופה בה נכתבה הברית החדשה נשים נשואות נחשבו לרכוש של בעליהן.

אף על פי שהתרבות המערבית ליברלית למדיי ביחס לפנטזיות מיניות, אנשים רבים עדיין חשים בושה ואשמה על הפנטזיות המיניות שיש להם. בושה זו יכולה לגרום לירידה באיכות חיי המין של בני הזוג<ref></ref>, ולקשיים במערכת היחסים<ref></ref>.

== אשמה ==

אשמת מין היא ציפייה כללית לעונש בתיווך עצמי (שאדם גורם לעצמו) עקב הפרת או ציפייה להפרת סטנדרטים של התנהגות מינית ראויה<ref></ref>. מספר מחקרים בחנו את הקשר בין תדירות הפנטזיה המינית ל"אשמת מין" כדי להעריך את הנטייה לחוש אשמה בעקבות נושאים מיניים. נמצא כי סטודנטיות עם אשמת מין גבוהה יותר דיווחו על פחות פנטזיות מיניות<ref></ref>. במדגם אחר נמצא כי אשמת מין גדולה יותר בקרב נשים קשורה גם לפנטזיות מיניות פחות תכופות ופחות מגוונות. באופן דומה נמצא כי גם גברים וגם נשים שקיבלו ציון גבוה באשמת מין הצביעו על כך שהם חוו פחות עוררות מינית בהשוואה למשתתפים עם אשמת מין נמוכה כשהתבקשו לכתוב או לחשוב על הפנטזיות המיניות שלהם<ref></ref><ref name=":20" />. עמדות שליליות כלפי מיניות (איברי מין, אוננות, יחסי מין) נמצאו כקשורות לפנטזיות מיניות בתדירות נמוכה יותר<ref></ref>.

==קישורים חיצוניים==
* 

==הערות שוליים==

קטגוריה:מיניות